als_Latn dik_Latn sag_Latn
Maqedonia me detyrat e shtëpisë, si kusht për hyrje në Bashkimin Evropian. Në zyrën e BE-së në Shkup, u mbajt konferenca përfundimtare, që ishte e përkushtuar për sistemin tatimor në vend dhe harmonizimin e tij me atë evropian. Nga delegacioni i Bashkimit Evropian, theksuan se çdo Qeveri duhet të shkojë drejt një sistemi tatimor i cili bazohet në parimet e transparencës, përgjegjësisë, dhe krahas asaj, duhet të ketë konkurrencë të barabartë tatimore. Një nga prioritetet është edhe përmirësimi i kornizës juridike të politikave tatimore direkte dhe indirekte.
“Gjatë zbatimit të këtij projekti, ne, me vëmendje e kemi mbikëqyrur përparimin e këtij projekti me një interes të posaçëm dhe presim në të ardhmen rezultate konkrete të cilët do të kontribuojnë për harmonizimin e legjislacionit tatimor në vendin shfrytëzues, me legjislacionin e Bashkimit Evropian”, u shpreh Dimitris Janakakis, ambasador i Greqisë në Maqedoni.
Ministri i financave në largim, Kirill Minovski theksoi se analizat e bëra për harmonizimin e direktivave me ato të BE-së, kanë treguar se nevojiten ndryshime ligjore tek: tatimi personal i të ardhurave, tatimi i fitimit dhe Tatimi i Vlerës së Shtuar, për të cilat janë bërë propozim ndryshime.
“Paralajmërohet se do të ketë ndryshime në tatimet dhe se do të sillen tatime progresive. Unë do të kisha lënë që të formohet Qeveria, dhe pastaj të shohim se çfarë politika do të zbatojë ajo”, tha Kirill Minovski, Ministër i Financave.
Në programin e LSDM-së thuhet se qëllimi i Qeverisë së ardhshme, është që të ketë një sistem tatimor më të drejtë, të korrigjohet shpërndarja e padrejtë e të ardhurave dhe e pasurisë shoqërore. Plani është që qytetarët më të pasur të paguajnë tatime më të larta për luksin e tyre.
“Aplikimi i tatimit të fitimit personal me dy shkallë (10 dhe 18 për qind), që do të përmbajë edhe kthimin e tatimit personal për qytetarët me të ardhura të ulta mujore. Për shumicën e qytetarëve do të vlejë shkalla prej 10%, ndërsa shkalla shtesë prej 18% do të sillet për të ardhurat shtesë të personave që kanë të ardhura më të larta. Të hiqet kufiri maksimal për pagesën e kontributeve për pagat. Të sillet shkalla tatimore për tatim për pronë me vlerë të tregut e cila është më e lartë se 400.000 euro, të rritet për 0,1 pikë përqindje“, nga programi i LSDM-së.
Sipas LSDM-së, tatimi progresiv i cili është sjellë gjatë qeverisjes së VMRO-DPMNE-së, nuk i tregoi efektet e parapara pozitive. Sipas qeverisë së ardhshme, me shkallën progresive të tatimit, do të rritet standardi i të gjithë qytetarëve. Qëndrimi i VMRO-DPMNE-së është se tatimi progresiv është diskriminues.
Përgatiti: Ile Petrevski
als_Latn als_Latn als_Latn als_Latn als_Latn als_Latn als_Latn tur_Latn